b'\n_START_ARTICLE_\nC\xc3\xa9cile Brunschvicg\n_START_PARAGRAPH_\nC\xc3\xa9cile Brunschvicg, o.s. Kahn, (19. hein\xc3\xa4kuuta 1877 Enghien-les-Bains, Seine-et-Oise \xe2\x80\x93 5. lokakuuta 1946 Neuilly-sur-Seine, Seinen departementti, Ranska) oli ranskalainen poliitikko ja feministi.\n_START_SECTION_\nLapsuus ja nuoruus\n_START_PARAGRAPH_\nC\xc3\xa9cile Kahn syntyi ja varttui tasavaltalaisessa ja tunnustuksellisessa juutalaisessa perheess\xc3\xa4. H\xc3\xa4nen is\xc3\xa4ns\xc3\xa4 Arthur Khan oli elsassilainen teollisuusmies ja palkittu Ranskan Kunnialegioonan ritarimerkill\xc3\xa4. C\xc3\xa9cile Khanin kotitaustan tapaisilla ei ollut tapana l\xc3\xa4hett\xc3\xa4\xc3\xa4 tytt\xc3\xb6j\xc3\xa4 ja naisia opiskelemaan. Kuitenkin h\xc3\xa4n onnistui salaisesti opiskelemaan perustutkinnon_NEWLINE_H\xc3\xa4n tapasi tulevan aviomiehens\xc3\xa4 L\xc3\xa9on Brunschvicgin, kun h\xc3\xa4n toimi feministin\xc3\xa4 ollen j\xc3\xa4sen Ranskan Ihmisoikeusj\xc3\xa4rjest\xc3\xb6ss\xc3\xa4 (Ligue des droits de l\xe2\x80\x99homme) ja sittemmin Naisten yleist\xc3\xa4 ja yht\xc3\xa4l\xc3\xa4ist\xc3\xa4 \xc3\xa4\xc3\xa4nioikeutta vaativan j\xc3\xa4rjest\xc3\xb6n varapuheenjohtaja. He solmivat avioliiton vuonna 1900 ja vuosien 1901 ja 1919 heille syntyi nelj\xc3\xa4 lasta.\n_START_SECTION_\nPoliittinen ja yhteiskunnallinen toiminta\n_START_PARAGRAPH_\nBrunschvicg aloitti yhteiskunnallisen ja feministisen toimintansa vuonna 1908 osallistumalla ranskalaisten naisten kansallisen unionin toimintaan. Sen j\xc3\xa4lkeen vuonna 1909 h\xc3\xa4n osallistui my\xc3\xb6s Naisten yleist\xc3\xa4 ja yht\xc3\xa4l\xc3\xa4ist\xc3\xa4 \xc3\xa4\xc3\xa4nioikeutta vaativan j\xc3\xa4rjest\xc3\xb6n ty\xc3\xb6h\xc3\xb6n. Samana vuonna h\xc3\xa4n perusti kanttiinin, jossa ty\xc3\xb6l\xc3\xa4isnaiset saattoivat nauttia lounaansa. Vuonna 1020 h\xc3\xa4n liittyi Soroptimisti klubiin._NEWLINE_H\xc3\xa4n my\xc3\xb6s osallistui ensimm\xc3\xa4isen maailmansodan pakolaisten asuttamiseen ja h\xc3\xa4nest\xc3\xa4 tuli \xe2\x80\x9dty\xc3\xb6jaoston\xe2\x80\x9d puheenjohtaja Ranskalaisten naisten kansallisessa neuvostossa. H\xc3\xa4n avusti voimakkaasti sosiaalisten keskusten perustamisessa ja vuonna 1917 sosiaaliturvan perustamisessa. H\xc3\xa4n toimi my\xc3\xb6s viikkoleheti La Fran\xc3\xa7aisen p\xc3\xa4\xc3\xa4toimittajana ja seurasi siten t\xc3\xa4ss\xc3\xa4 teht\xc3\xa4v\xc3\xa4ss\xc3\xa4 Jane Misme\xc3\xa4. H\xc3\xa4n julkaisi useita artikkeleita, jotka olivat eritoten keskustelua antifeministisen militantin Marthe Bor\xc3\xa9lyn kanssa.\n_START_SECTION_\nPoliittinen ura\n_START_PARAGRAPH_\nBrunschvicg liittyi 1924 PRS-puolueeseen (Parti r\xc3\xa9publicain, radical et radical-socialiste), joka avasi toimintansa my\xc3\xb6s naisille._NEWLINE_H\xc3\xa4net nimitettiin opetusministeri\xc3\xb6n alivaltiosihteeriksi L\xc3\xa9on Blumin ensimm\xc3\xa4iseen hallitukseen. Yhdess\xc3\xa4 Suzalle Lacoren ja Ir\xc3\xa8ne Joliot-Curien kanssa he olivat ensimm\xc3\xa4iset ranskalaiset naiset ministerein\xc3\xa4, vaikka naisilla ei ollut edes \xc3\xa4\xc3\xa4nioikeutta Ranskassa ennen vuotta 1944_NEWLINE_Luonnollisena osana sosiaalista toimintaansa Brunschvicg osallistui my\xc3\xb6s kouluruokailun kehitt\xc3\xa4miseen ja koulukanttiinien perustamiseen, ja vuonna 1937 h\xc3\xa4n julkaisi ministeriraportin La Question de l\xe2\x80\x99alimentation au minist\xc3\xa8re de l\xe2\x80\x99\xc3\x89ducation nationale: les antin scolaires. Tytt\xc3\xb6jen koulutus oli h\xc3\xa4nelle ensiarvoisena huolena. L\xc3\xa9on Blumin hallitus kaatui senaatin ep\xc3\xa4luottamus\xc3\xa4\xc3\xa4nestykseen, ja Brunschvicgin seuraaja Camille Chautemps ei jatkanut h\xc3\xa4nen aloittamaansa edistyksellist\xc3\xa4 toimintaa.'